கேள்வி: தமிழ்நாடு சட்டமன்றத் தேர்தல், 1971 - அரசியல் நிலவரம் பற்றி தகவல் சொல்.
பதில்: * தமிழ்நாடு சட்டமன்றத் தேர்தல், 1967 ஆம் ஆண்டு முதல்முறையாக திமுக தமிழகத்தில் ஆட்சியைக் கைப்பற்றியது. முதல்வராகப் பொறுப்பேற்ற அண்ணாத்துரை 1969 இல் இறந்தார். அவருக்குப் பின் மு. கருணாநிதி திமுகவின் தலைவராகவும், தமிழக முதல்வராகவும் பொறுப்பேற்றார். * முந்தைய தேர்தல் வரை திமுகவை எதிர்த்து விமர்சனம் செய்து வந்த பெரியார் அவர்கள் திமுகவில் அண்ணா வெற்றி பெற்ற பிறகும் அவர் இறப்பிற்கு பிறகு மு. கருணாநிதி திமுகவில் முதல்வராக பொறுப்பேற்ற பிறகும் திராவிடர் கழகம் இத்தேர்தல் வரை திமுகவை ஆதரித்தது. * மத்தியில் இந்திய தேசிய காங்கிரசு 1969 ஆம் ஆண்டு பிளவு பட்டது. மொரார்ஜி தேசாய், நிஜலிங்கப்பா, காமராஜர் போன்ற மூத்த தலைவர்கள் இந்திய பிரதமர் இந்திரா காந்தி கட்சி தலைமைக்கு எதிராக செயல்பட்டதாக கூறி அவர் கட்சியிலிருந்து விலகபட்டவுடன் இந்திய தேசிய காங்கிரசு இரண்டாக பிளவுபட்டது. * இதனால் இந்திரா காந்தியின் ஆதரவாளர்கள் இந்திரா காங்கிரஸ் அல்லது ரிகவசிஷன் காங்கிரஸ் என்று ஒரு பிரிவினரும். * மொரார்ஜி தேசாய், காமராஜர் பிரிவினர் நிறுவன காங்கிரசு என்ற பெயரில் ஒரு பிரிவினராக செயல்பட்டுவந்தனர். * தமிழகத்தில் காமராஜர் ஆதிக்கத்தில் இருந்த காங்கிரஸ் கட்சியில் இருந்து அவர் விலகியதால். * காமராஜர் மற்றும் மொரார்ஜி தேசாய் தலைமையில் மத்தியில் புதிதாக உருவாகிய நிறுவன காங்கிரசு கை தமிழகத்தில் ஓங்கி காணப்பட்டது. * அதனால் சிதம்பரம் சுப்பிரமணியம் தலைமையில் செயல்பட்ட தமிழக இந்திரா காங்கிரசு பலவீனமாகவே இருந்தது. * 1967 இல் திமுக கூட்டணியில் இருந்த சக்ரவர்த்தி ராஜகோபாலாச்சாரி சுதந்திராக் கட்சி, மதுவிலக்கை திமுக அரசு தளர்த்தியதால், திமுக கூட்டணியில் இருந்து விலகியது. * மேற்குறிப்பிட்ட கட்சிகளைத் தவிர இந்திய ஒன்றிய முஸ்லிம் லீக், ம. பொ. சிவஞானம் தமிழரசுக் கழகம், அனைத்திந்திய பார்வார்டு பிளாக், சி. பா. ஆதித்தனார் நாம் தமிழர் கட்சி, அம்பேத்கர் இந்தியக் குடியரசுக் கட்சி, பிரஜா சோஷ்யலிஸ்ட் கட்சி போன்ற கட்சிகளும் இந்தத் தேர்தலில் போட்டியிட்டன.